जब प्राण की वजह से इस एक्ट्रेस का डर के मारे हुआ था बुरा हाल, कपिल  शर्मा शो में खोला राज- देखें Viral Video  
कपिल शर्मा के शो में अरुणा ईरानी ने खोला राज
मशहूर एक्टर प्राण को देखकर डर गई थीं एक्ट्रेस
'द कपिल शर्मा शो' का वीडियो हुआ वायरल
कपिल शर्मा (Kapil Sharma) का धमाकेदार कार्यक्रम द कपिल शर्मा शो अपने कंटेंट और ढेर सारी मस्ती के लिए खूब जाना जाता है. हाल ही में 'द कपिल शर्मा शो' (The Kapil Sharma) से जुड़ा एक वीडियो खूब वायरल हो रहा है. इस वीडियो में बॉलीवुड की मशहूर एक्ट्रेस अरुणा ईरानी (Aruna Irani) ने अपने फिल्मी करियर से जुड़ा एक राज खोला है. अरुणा ईरानी ने बताया कि अपनी पहली फिल्म के दौरान वह बॉलीवुड के मशहूर विलेन प्राण से बुरी तरह डर गई थीं. हालांकि, उन्हें बाद में एहसास हुआ कि वह गलत थीं, जिस पर बाद में अरुणा ईरानी को रोना भी आया था. द कपिल शर्मा शो का यह वीडियो खूब वायरल हो रहा है. 

द कपिल शर्मा शो में अरुणा ईरानी (Aruna Irani) से कॉमेडी किंग ने पूछा कि आप इतनी खूबसूरत हैं तो आपके साथ किसी ने फ्लर्ट नहीं किया. इस पर अरुणा ईरानी ने कहा, 'नैचुरली. लेकिन एक बार को मुझे लगा कि मेरा रेप हो जाएगा.' अरुणा ईरानी ने इस बारे में बताया कि उन्हें किसी फिल्म के सिलसिले में हॉन्ग कॉन्ग जाना था. लेकिन काम जल्दी खत्म होने की वजह से टीम ने उन्हें मशहूर विलेन प्राण के साथ वापस भेज दिया. उस दौर में विलेन के रूप में मशहूर प्राण को देखकर अरुणा ईरानी काफी डर गई थीं और उन्हें ख्याल आने लगे थे कि कहीं वह उनके साथ कुछ गलत न कर दें. अरुणा ईरानी ने 'द कपिल शर्मा शो' में बताया, "जब प्राण साहब ने होटल में रूम का गेट खोला तो मैं काफी डर गई. लेकिन उन्होंने मुझसे कहा 'तुम अंदर जाओ और दरवाजा बंद कर लेना. मैं साथ वाले रूम में ही हूं.' यह सुनकर मुझे एहसास हुआ कि मैं कितनी गलत थी और मैं काफी रोई भी थी."
इसके अलावा भी शो में अरुणा ईरानी (Aruna Irani) और एक्ट्रेस बिंदू ने कॉमेडी का खूब तड़का लगाया. एक्ट्रेस बिंदू ने बताया कि जिस तरह रंजित और प्रेम चोपड़ा को देखकर लोग अपनी बहू बेटियों को छिपाने लगते थे, उसी प्रकार कई महिलाएं हमें देखकर भी घबरा जाती थीं कि कहीं वह उनके पति को हड़प न लें. बता दें कि कॉमेडी किंग कपिल शर्मा के शो में हर हफ्ते कोई न कोई धमाल जरूर होता है. अपने कंटेंट और कलाकारों के वजह से द कपिल शर्मा शो टीआरपी की रेस में भी हमेशा आगे रहता है.